- Hvordan endte du opp med August Diehl i hovedrollen?
- Jeg brukte enormt mye tid på å finne rett skuespiller og trodde en stund at jeg ikke ville klare det. Jeg visste at det skulle bli et poetisk filmspråk med lange tagninger og lite dialog, så jeg trengte en person med et spesielt uttrykk, en du ikke blir lei av å se på i 90 minutter. Da jeg scrollet nedover en liste med skuespillere, stoppet jeg intuitivt ved bildet av Diehl.
- Hva var det vanskeligste med å lage filmen?
- Mye var vanskelig. Som at vi måtte filme i 8-10 timers arbeidsdager i 38 minusgrader. Utstyret slo seg av på det kaldeste, men heldigvis ikke det 35 mm kamera vi brukte. Krevende er det også å fable om en virkelig person når noen mener at han tok sitt eget liv mens andre tror at han ble utsatt for noe kriminelt. Vi besøkte Ohms familie og snakket med dem. De er fortsatt i sorg. Det var en tøff, men fin prosess som hjalp oss til å komme tett innpå tryllekunstneren og hans fortid.